Рәшитов Урал Камил улы

Рәшитов Урал Камил улы (25 сентябрь 1961 йыл) — композитор, йырсы, музыкаль продюсер. Башҡортостан Республикаһының атҡаҙанған сәнғәт эшмәкәре.

 Биографияһы 
Урал Камил улы Рәшитов 1961 йылдың 25 сентябрендә Башҡорт АССР-ы Ауырғазы районы Үтәймулла исемле башҡорт ауылында тыуған. Бала сағы Әлшәй районының Раевка ҡасабаһында үтә, ошонда 1-се урта мәктәпте тамамлай .

Йәшлек сағында төрлө һөнәр буйынса эшләй. Армия сафында хеҙмәт иткәндән һуң, «Прогресс» ойошмаһы вокал-инструменталь ансамбленең етәксеһе була. Артабан Әлшәй районы мәҙәниәт йортоноң «Замана» эстрада-фольклор төркөмөнөң артисы булып сығыш яһай.

1980 йылдан композиторлыҡ эшмәкәрлеге менән шөғөлләнә. Барый Алибасов етәкселегендәге «На-на» төркөмө уның «Йәй» () тигән йырын башҡара. Өфөлә «Аманат» студияһында, Хәниә Фәрхи етәкселегендәге «Байрам» ансамблендә, һуңынан Айҙар Ғәлимовтың «Айҙар» театр-студияһында эшләй.

Йырҙары Фидан һәм Азамат Ғафаровтар («Бергә йәшәү — бүләк»), Вәсилә Фәттәхова («Тыуған яҡ», «Яңғыҙ миләш»), Айҙар Ғәлимов («Ҡыҙыл раузалар»), Хәниә Фәрхи («Әлдермешкә ҡайтам әле»), Сәғиҙулла Байегет («Башҡорт ҡыҙына»), Фәдис Ғәниев («Башҡортостан»), Лилиә Биктимерова («Бәхет ҡошо»), Салауат Фәтхетдинов («Аҡ сирень, күк сирень», «Гөрләшеп йәшәйек, дуҫтар», «Сөләймән балдағы») һәм башҡаларҙың репертуарына кергән. Фильмдарға һәм Башҡортостан юлдаш телевидениеһы телетапшырыуҙарына музыка яҙа .

Хәҙерге ваҡытта үҙенең «Урал-медиа» продюсер үҙәгендә һәм вокал студияһында эшләй, Башҡортостан һәм Татарстан эстрада йырсылары менән хеҙмәттәшлек итә.

 Маҡтаулы исемдәре һәм башҡа бүләктәре 
 «Гәлсәр һандуғас» телевизион фестиваленең «Йыл композиторы» премияһы (2003).
 «Аҡ барс» премияһы лауреаты.

 Ғаиләһе 
Ҡатыны — Айгөл, йырсы, «Азалия» псевдонимы менән сығыш яһай. Улы — Морат, ҡыҙы — Әмирә.

 Иҫкәрмәләр 

 Һылтанмалар 


 Видеояҙмалар 
 «Ҡайтайым ауылыма» телетапшырыуы; 23 июль 2013 йыл, 6 ғинуар 2014 йыл, 17 май 2014 йыл 

Категория:Башҡортостандың атҡаҙанған сәнғәт эшмәкәрҙәре